বয়ঃসন্ধি
অাক্ষরিক অর্থে (এবং এই নিবন্ধটিতে যে সম্মন্ধে বলা হয়েছে) বয়ঃসন্ধি বলতে বোঝায় যৌন পরিপক্কতার জন্য শরীরে যেসকল পরিবর্তন আসে সেটাকে। বয়ঃসন্ধিকালের উন্নতিতে মনোসামাজিক ও সাংস্কৃতিক ভূমিকা এটার অন্তর্ভুক্ত নয়। বয়ঃসন্ধিকাল হচ্ছে শৈশব ও সাবালকত্বের মধ্যবর্তী একটি মানসিক ও সামাজিক ক্রান্তিকাল। বয়ঃসন্ধিকাল, বয়ঃসন্ধির সময় দ্বারা প্রভাবিত হয় বটে কিন্তু এটা আলোচনার সীমারেখা যথাযথভাবে সংজ্ঞায়িত করা যায় না। সাধারণত বয়ঃসন্ধিকালের ব্যাপারে আলোচনার ক্ষেত্রে কৈশোর সময়কার শারীরিক পরিবর্তনের চেয়ে সেই সময়ের মনোসামাজিক ও সাংস্কৃতিক এবং আচার-আচরণের বিকাশকেই বেশি প্রাধান্য দেওয়া হয়।
মৃত্যু হার অনুযায়ী সার্বভৌম রাষ্ট্রসমূহ ও পরাধীন অঞ্চলসমূহের তালিকা
কোনও নির্দিষ্ট সময় পরিধিতে মোট মৃত্যুর সংখ্যাকে ঐ সময় পরিধিতে জনসংখ্যার ব্যক্তি-সময় দিয়ে ভাগ করলে স্থূল মৃত্যু হার পাওয়া যায়। ব্যক্তি-সময় হল কোনও পর্যবেক্ষণ সময় পরিধির মধ্যে পরিগণিত জনসংখ্যা এবং সময় পরিধির গুণফল। যেমন, কোনও স্থানে ২ বছর ধরে পরিগণিত জনসংখ্যা যদি হয় ৩০০০ তাহলে ঐ স্থানে ঐ ২ বছরে ব্যক্তি-বছর হবে ৩০০০×২=৬০০০।